વર્ષના અંત ભાગમાં સામાન્ય મુશ્કેલી પેદા થતી જણાશે. અલબત્ત ખર્ચાઓનો પ્રવાહ ઘટશે નહીં, તેથી તમારી પરિસ્થિતિ તંગ રહે. આપનું અંગત આરોગ્ય સાચવવું. વર્ષના મધ્યભાગમાં અતિશય કામકાજનું દબાણ તથા વધારાના ખર્ચના પ્રસંગો બની શકે છે. આ વર્ષે મિલકતમાં ખાસ કોઈ ફેરફારના યોગો દેખાતા નથી. આપના પિતાના નામની કોઈ સંપત્તિ હોય તો તેને તબદીલ કરી શકો છો. જમીન નવી ખરીદી હોય તો તેનો દસ્તાવેજ ઇત્યાદિ આ વર્ષે કરવાના હોય તો કરી શકો. આપના પુરુષાર્થ અને આપની ભાવનાઓનું ફળ મળવાનું હજુ રાહ જોવી પડે, પણ છુપા શત્રુઓ છળકપટ કરે. આપને છેતરવાના આયોજન કરે, પણ છેતરામણીથી સાવધાન રહેવું. કાયદા-કાનૂનના ચક્કરમાં થાકી જવાય. આપ સાચા હોવ છતાં ન્યાય માટે લડવું પડે. જો ખોટા હશો અને લડશો તો નીચલી અદાલતોમાં લાભ થાય, પરંતુ કુદરતની અદાલતમાં ભારે સજા ભોગવવી પડે. મહિલાઓને વ્યક્તિઓનો સહકાર ન મળવાથી ઉદાસ રહેવા લાગશો. મહિલાઓને નાનાં ભાઈઓ-બહેનો આપને સમજી શકે નહીં. આપના બોસ આપની કાર્યશૈલી અને કાર્યની પ્રસંસા કરે. આપનો નિખાલસ અને માયાળુ સ્વભાવ આપની ખ્યાતિને વિસ્તાર કરાવે.